സ്കൂള്ബസ് ഫിറ്റ്നസ് വീണ്ടെടുക്കാന് സ്കൂളുകള്ക്ക് നാട്ടുകാര് ധനസഹായം നല്കണം മന്ത്രി വി ശിവന്കുട്ടി തിരുവനന്തപുരം: സ്കൂള് തുറക്കുന്നതിന് മുന് സ്കൂള് ബസുകള് മോട്ടോര്വാഹന വകുപ്പിന്റെ ഫിറ്റ്നസ് സര്ട്ടിഫിക്കറ്റ് നേടിയിരിക്കണം.കോവിഡിനെക്കുറിച്ചുളള ഏറ്റവും പുതിയ അപ്ഡേറ്റുകള് ഇവിടെ വായിക്കൂ എന്നാല് ഒന്നര വര്ഷമായി ഓടാതെ കിടക്കുന്ന ബസുകള്ക്ക് അറ്റകുറ്റ പണികള് തീര്ത്ത് ഫിറ്റ്നസ് നേടുക എന്ന വലിയ സാമ്ബത്തിക ബാധ്യതയുണ്ടാക്കും. ഇതിനാണ് വിദ്യാഭ്യാസ മന്ത്രി പരിഹാര നിര്ദ്ദേശം മുന്നോട്ട് വച്ചത്. സ്കൂള് ബസ് അറ്റകുറ്റപ്പണി നടത്തി ഫിറ്റ്നസ് ഉറപ്പാക്കാന് നാട്ടുകാര് സഹായിക്കണം. നാട്ടുകാരുടെ സഹായത്താല് എല്ലാവരും ഒന്നിച്ച് നിന്നാല് ബസിന് വരുന്ന സാമ്ബത്തിക ബാധ്യത പരിഹരിക്കാനാകുമെന്നും വിദ്യാഭ്യാസ മന്ത്രി പറഞ്ഞു.സ്കൂള് ബസിന് മോട്ടോര് വാഹന വകുപ്പിന്റെ ഫിറ്റ്നസ് സര്ട്ടിഫിക്കറ്റ് നിര്ബന്ധമാണ്. ചൊവ്വാഴ്ച ഗതാഗത മന്ത്രിയുമായി ചര്ച്ച നടത്തും. സ്കൂള് പിടിഎ യ്ക്ക് ഫണ്ട് കുറവാണ്. എല്ലാ വിദ്യാഭ്യാസ ഡെപ്യൂട്ടി ഡയറക്ടര്മാരോടും സ്കൂള് ബസ് സാഹചര്യം പരിശോധിക്കാന് നിര്ദ്ദേശിച്ചിട്ടുണ്ട്. കെഎസ്ആര്ടിസി ബസുകള് കുട്ടികള്ക്ക് മാത്രമായി പ്രത്യാകം ഓടിക്കാനും ആലോചന നടക്കുന്നുണ്ട്. സ്റ്റുഡന്റ്സ് ഒണ്ലി ബസ് എന്ന രീതിയില് ഓടിക്കാനാണ് ആലോചന. സ്വകാര്യ സ്കൂളുകള്ക്ക് വേണ്ടി ബോണ്ട് സര്വ്വീസ് ആയും ബസ് വിട്ടി നല്കും. ഡ്രൈവറും, ബസും, ഇന്ധനവുമെല്ലാം കെഎസ്ആര്ടിസി വഹിക്കും. സാധാരണ ടിക്കറ്റ് തുകയില് നിന്ന് കൂടുതല് തുകയാകും ഈ രീതിയില് ഓടുന്ന ബസുകളില് ഈടാക്കുക.ബസുകളുടെ അറ്റകുറ്റ പണിയ്ക്കുള്ള പൂര്ണമായും വലിയ ഫണ്ട് സര്ക്കാര് അനുവദിക്കുക പ്രായോഗികമല്ലെന്നും വിദ്യാഭ്യാസ മന്ത്രി പറഞ്ഞു. സ്കൂള് ബസുകള് റോഡിലിറക്കണമെങ്കില് അറ്റകുറ്റപ്പണികള് തീര്ത്ത് കോവിഡ് മാനദണ്ഡങ്ങള് പാലിക്കാനുള്ള ക്രമീകരണങ്ങളും ഒരുക്കണം. എന്നാല് മാത്രെ മോട്ടോര് വാഹന വകുപ്പിന്റെ ഫിറ്റ്നസ് സര്ട്ടിഫിക്കറ്റ് നല്കുകയുള്ളു.സ്കൂള് ബസുകള്ക്ക് ഫിറ്റ്നസ് സര്ട്ടിഫിക്കറ്റിനും കുട്ടികളെ കയറ്റുന്നതിനും മോട്ടോര് വാഹന വകുപ്പ് വിശദമായ മാര്ഗരേഖ പുറത്തിറക്കിയിരുന്നു. സ്കൂളില് എത്തുന്നതിന് മുന്പ് സ്കൂള് ബസില് നിന്ന് തന്നെ വിദ്യാര്ത്ഥികള് കോവിഡ് പ്രോട്ടോക്കോള് പാലിക്കണം. ബസ് അറ്റകുറ്റപണികള് പൂര്ത്തിയാക്കിയ ശേഷം മോട്ടോര്വാഹന വകുപ്പ് സ്കൂളില് എത്തി പരിശോധിക്കും. ഫിറ്റ്നസ് പരാജയപ്പെട്ടാല് റോഡില് ഇറക്കാനാകില്ല.കുട്ടികള് വീട്ടില് നിന്ന് ഇറങ്ങുമ്ബോഴെ സാനിറ്റൈസര് കൈയ്യില് കരുതണം. ബസ് ജീവനക്കാര് എല്ലാ ദിവസവും സ്വന്തം താപനില ബുക്കില് രേഖപ്പെടുത്തണം. ഒര് സീറ്റില് ഒരാള്ക്ക് മാത്രമെ ഇരിക്കാവു. തുണി കൊണ്ടുള്ള കര്ട്ടണ്, സീറ്റ്കവര്, എസി എന്നിവ ബസില് പാടില്ല. സ്കൂളിന്റെ ഉടമസ്ഥതയില് അല്ലാത്ത കോണ്ട്രാക്ട് ഗ്യാരേജ് ബസുകളും ഈ മാനദണ്ഡം പാലിക്കണം.ഒക്ടോബര് 20ന് മുന്പ് മോട്ടോര് വാഹന വകുപ്പ് ഉദ്യോഗസ്ഥര് സ്കൂളുകളില് നേരിട്ടെത്തി വാഹനങ്ങളുടെ യാന്ത്രിക ക്ഷമതാ പരിശോധന പൂര്ത്തിയാക്കും. സ്കൂള് ബസിലെ ഡ്രൈവര്മാരും ബസ് അറ്റന്ഡര്മാരും രണ്ട് ഡോസ് വാക്സിന് എടുത്തിരിക്കണം. പനിയോ, ചുമയൊ, മറ്റ് രോഗലക്ഷണങ്ങളൊ ഉള്ള വിദ്യാര്ത്ഥികള്ക്ക് യാത്ര അനുവദിക്കരുതെന്നും സ്കൂള് വാഹനങ്ങളില് തെര്മല് സ്കാനറും സാനിറ്റൈസറും കരുതണം.സുരക്ഷാ മാനദണ്ഡങ്ങള് പാലിക്കുവാന് സ്കൂള് അധികൃതര് കുട്ടികളെ പ്രേരിപ്പിക്കണമെന്നും ഓരോ ദിവസവും യാത്ര അവസാനിക്കുമ്ബോള് അണുനാശിനിയോ സോപ്പ് ലായനിയോ ഉപയോഗിച്ച് വാഹനങ്ങള് കഴുകേണ്ടതാണെന്നും ആവശ്യപ്പെട്ടിട്ടുണ്ട്.സ്കൂള് ട്രിപ്പിനായി മറ്റ് കോണ്ട്രാക്ട് ക്യാരേജ് വാഹനങ്ങള് ഉപയോഗിക്കുന്നുണ്ടെങ്കില് അത്തരം വാഹനങ്ങളും മോട്ടോര് വാഹന വകുപ്പിന്റെ നിര്ദേശങ്ങള് പാലിക്കുന്നതായി ബന്ധപ്പെട്ട സ്കൂള് അധികൃതര് ഉറപ്പ് വരുത്തേണ്ടതാണെന്നും മോട്ടോര് വാഹന വകുപ്പ് നിര്ദ്ദേശിച്ചിട്ടുണ്ട്.